**Tárgy: A Csemői Nefelejcs Óvoda**

**Szakmai programjának módosítása**

**ELŐTERJESZTÉS**

**Csemő Község Képviselő-testületének**

**2018. szeptember 30-án tartandó ülésére**

**Tisztelt Képviselő-testület!**

A szeptember 24-i ülésen 44/2018. (09.24) számú határozattal megtárgyalta és elfogadta a Csemői Nefelejcs Óvoda és Mini Bölcsőde szakmai programját.

A program a Pest Megyei Kormányhivatal, mint működést engedélyező szerv felé benyújtásra került. A Kormányhivatal felkérte a Magyar Bölcsődék Egyesülete Bölcsődei Módszertani Szervezetét a program szakértői véleményezésére.

A szakvélemény a program átdolgozását, kiegészítését javasolja, mely javaslattal egyezően az szakmai program alábbi pontjainak módosítását javaslom:

A törlésre javasolt részek ~~áthúzással~~, az ***új szöveg vastag és dőlt*** betűszedéssel olvasható.

A bölcsőde szakmai programját meghatározó jogszabályok, irányelvek

…

• ~~1992. évi LXIII. törvény a személyes adatok védelméről és a közérdekű adatok nyilvánosságáról (adatvédelmi törvény).~~

…

~~• Az Emberi Erőforrások Minisztériumának 6/2016.(III.24.) a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló 15/1998.(IV.30.) NM rendelet~~

• 37/2014.(IV.30.) EMMI rendelete a közétkeztetésre vonatkozó táplálkozás egészségügyi előírásokról

***• A Bölcsődei Nevelés – Gondozás Országos Alapprogramja 2017***

IX. Az ellátás igénybevételének módja

~~Bölcsődébe a gyermek húszhetes korától harmadik életévének, fogyatékos gyermek az ötödik életévének betöltéséig, illetve annak az évnek a december 31-éig vehető fel, amelyben a gyermek a harmadik életévét, a fogyatékos gyermek az ötödik életévét betölti. Bölcsődei ellátás keretében a gyermek húszhetes korától nevelhető és gondozható. Ha a gyermek harmadik életévét betöltötte, de testi vagy értelmi fejlettségi szintje alapján még nem érett az óvodai nevelésre, és óvodai jelentkezését az orvos nem javasolja, bölcsődei ellátás keretében gondozható, nevelhető a gyermek negyedik életévének betöltését követő augusztus 31- ig.~~

…

~~A bölcsődei felvételnél – az alábbi sorrendben – előnyt élvez különösen az a gyermek:~~

~~• akinek szülője rendszeres gyermekvédelmi kedvezményre jogosult;~~

~~• aki három vagy több gyermeket nevelő családban nevelkedik;~~

~~• akit egyedülálló szülője nevel;~~

~~• akinek szülője orvosilag igazolt betegsége miatt az ellátást biztosítani nem vagy csak részben tudja.~~

***A bölcsődei felvétel során előnyben kell részesíteni***

***a) ha a gyermek szülője, más törvényes képviselője a felvételi kérelem benyújtását követő 30 napon belül igazolja, hogy munkaviszonyban vagy munkavégzésre irányuló egyéb jogviszonyban áll***

***aa) a rendszeres gyermekvédelmi kedvezményre jogosult gyermeket,***

***ab) a három vagy több gyermeket nevelő családban élő gyermeket,***

***ac) az egyedülálló szülő által nevelt gyermeket és***

***b) a védelembe vett gyermeket.***

***A bölcsődei ellátás megszűnésének feltételei***

***Bölcsődei ellátás keretében a gyermek húszhetes korától nevelhető és gondozható***

***a) az óvodai nevelésre nem érett gyermek esetén a (1) bekezdésben meghatározott időpontig,***

***b) az a) pont alá nem tartozó gyermek esetén, ha a harmadik életévét***

***ba) január 1-je és augusztus 31-e között tölti be, az adott év augusztus 31-éig,***

***bb) szeptember 1-je és december 31-e között tölti be, a következő év augusztus 31-éig, ha a szülő, törvényes képviselő nyilatkozik arról, hogy a gyermek napközbeni ellátását eddig az időpontig bölcsődei ellátás keretében kívánja megoldani.***

***(1) Ha a gyermek harmadik életévét betöltötte, de testi vagy értelmi fejlettségi szintje alapján még nem érett az óvodai nevelésre, és óvodai jelentkezését az orvos nem javasolja, bölcsődei ellátás keretében gondozható, nevelhető a gyermek negyedik életévének betöltését követő augusztus 31-éig.***

***(2) Meg kell szüntetni annak a gyermeknek a bölcsődei ellátását, aki orvosi szakvélemény alapján egészségi állapota miatt bölcsődében nem gondozható.***

***Térítési díj mértéke***

***A bölcsődei személyi térítési díj (étkezés és gondozás díja együtt) nem haladhatja meg a család egy főre jutó nettó jövedelmének 25%-át. Ingyenes étkezésben részesülők esetén az egy főre jutó nettó jövedelem 20%-át.***

***A térítési díjmentességek köre***

***Ingyenes ellátásban kell részesíteni a jogosultat, ha a térítési díj fizetésére kötelezett jövedelemmel nem rendelkezik.***

***Bölcsődében, mini bölcsődében nyújtott bölcsődei ellátás esetén***

***a) a rendszeres gyermekvédelmi kedvezményben részesülő gyermek,***

***b) a tartósan beteg vagy fogyatékos gyermek,***

***c) a három- vagy többgyermekes család gyermekének,***

***d)***[***\****](https://net.jogtar.hu/jogszabaly?docid=99700031.TV#lbj1173id6f97)***az átmeneti gondozásban lévő, az ideiglenes hatállyal nevelőszülőnél vagy gyermekotthonban elhelyezett, a nevelésbe vett gyermek,***

***e)***[***\****](https://net.jogtar.hu/jogszabaly?docid=99700031.TV#lbj1174id6f97)***a védelembe vett gyermek***

***gondozását térítésmentesen kell biztosítani.***

***Ingyenes étkezés: fentieken kívül a szülő nyilatkozik, hogy családjában az egy főre jutó havi jövedelem nem haladja meg a kötelező legkisebb munkabér személyi jövedelemadóval, munkavállalói, egészségbiztosítási és nyugdíjjárulékkal csökkentett, azaz nettó összegének 130%-át.***

***X. Tájékoztatási kötelezettség***

***A személyes gondoskodás feltételeiről a kérelem benyújtásakor a kérelmezőt tájékoztatni kell.***

***A személyes gondoskodást nyújtó ellátás esetén az ellátás megkezdésekor az ellátásra jogosult gyermek törvényes képviselőjét tájékoztatni kell***

* ***az ellátás tartamáról és feltételeiről,***
* ***az intézmény által vezetett, reá vonatkozó nyilvántartásokról,***
* ***az érték- és vagyonmegőrzés módjáról,***
* ***az intézmény házirendjéről,***
* ***panaszjoga gyakorlásának módjáról,***
* ***a fizetendő térítési, illetve gondozási díjról,***
* ***a jogosult jogait és érdekeit képviselő érdekképviseleti fórumról.***

***Az ellátásra jogosult gyermek törvényes képviselője köteles***

1. ***az intézményi nyilvántartásokhoz adatokat szolgáltatni,***
2. ***nyilatkozni a jogosultsági feltételekben, valamint a személyazonosító adatokban beállott változásokról.***

XII. A bölcsődei ellátást nyújtó intézmény, szolgáltató kapcsolatrendszere

…

1. ***Szakmai felügyeleti szerv***

***A mini bölcsőde esetében a szakmai ellenőrzéseket a kormányhivatal ellenőrzésével párhuzamosan a Magyar Bölcsődék Egyesülete Módszertani Szervezet végzi. A bölcsőde szakmai vezetőjének rendszeres kapcsolatban kell állnia a bölcsődei bázis intézménnyel és a terület módszertani szaktanácsadójával.***

XIV. A Házirend tartalmi elemei

…

~~A szülő a gyermek ellátását érintő panasszal élhet a Fenntartónál vagy a csoportvezetőnél. A fenntartó képviselője köteles a panaszt kivizsgálni a bejelentést követő 5 napon belül, és 15 napon belül írásban értesíteni a panasztevőt a vizsgálat eredményéről.~~

…

***Érdekképviseleti Fórum működése***

***A bölcsődék Érdekképviseleti Fórumot működtetnek, melynek munkájában a szülők, a dolgozók és az Önkormányzat képviselői vesznek részt. A Fórum szükség szerint, de legalább évente egy alkalommal ülésezik. Az Érdekképviseleti Fórum dönt az elé terjesztett intézményi panaszokról, intézkedéseket kezdeményez az Önkormányzatnál, az Állami Népegészségügyi és Tisztiorvosi Szolgálat fővárosi, megyei intézeténél, és más hatáskörrel rendelkező szervnél.***

***Az Érdekképviseleti Fórumnak címzett panaszt az Intézményvezetőnél kell benyújtani. Az Intézményvezető haladéktalanul értesíti az Érdekképviseleti Fórum Elnökét a panasz benyújtásáról. Az Érdekképviseleti Fórum ülését az Elnök hívja össze. A panasztevőt kifejezett kérelmére az Érdekképviseleti Fórum ülésén meg kell hallgatni.***

***A panasztevőt az Elnök értesíti az ülés időpontjáról azzal, hogy távolmaradása az ülés megtartását és a panasz kivizsgálását nem akadályozza. Az Érdekképviseleti Fórum üléséről jegyzőkönyvet kell vezetni. Az Érdekképviseleti Fórum Elnöke a panasz Intézményvezetőnél történt benyújtásától számított 15 napon belül értesíti a panasztevőt a panasz kivizsgálásának eredményéről.***

***A gyermek szülője, vagy más törvényes képviselője az intézmény fenntartójához, vagy a gyermekjogi képviselőhöz fordulhat, ha az intézmény vezetője, vagy az érdekképviseleti fórum 15 napon belül nem küld értesítést a vizsgálat eredményéről, vagy ha a megtett intézkedéssel nem ért egyet.***

Kérem Tisztelt Képviselőket az előterjesztés megtárgyalására és a lentebb írt határozati javaslat elfogadására.

…**/2018. (10.30.) határozat**

**Csemő Község Önkormányzatának Képviselő-testülete megtárgyalta és elfogadta a Csemői Nefelejcs Óvoda és Mini Bölcsőde Szakmai programjának módosítását. A Szakmai program egységes szerkezetbe foglalt szövegét e határozat melléklete tartalmazza.**

**E határozat elfogadásával egyidejűleg hatályon kívül helyezi az 44/2018. (09. 24.) határozatát.**

**Felkéri polgármestert a szükséges intézkedések megtételére.**

Határidő: azonnal.

Felelős: polgármester.

Csemő, 2018. október 25.

Dr. Lakos Roland

polgármester