****

**Tárgy: A Csemői Nefelejcs Óvoda Alapító Okiratának módosítása**

**ELŐTERJESZTÉS**

**Csemő Község Képviselő-testületének**

**2018. október 30-án tartandó ülésére**

**Tisztelt Képviselő-testület!**

A Csemői Nefelejcs Óvoda Alapító Okiratának módosítását kezdeményeztük a Magyar Államkincstárnál a szeptemberi ülésen hozott határozat alapján. A Kincstár a benyújtott iratok alapján hiánypótlási felhívást bocsátott ki, melyben jelezte, hogy óvoda átszervezésére a nemzeti köznevelési törvény szerint csak július-augusztus hónapban kerülhet sor. A módosítást a kötelező bölcsődei ellátás biztosítása érdekében kértük. A kormányzati álláspont szerint a változás átvezetését el kell végeznie a Kincstárnak. Mind az alapító okiratban, mind pedig a módosító okiratban észrevételezett néhány technikai módosítást. Ezeket a felhívásban foglaltaknak megfelelően, a csatolt mellékletek szerint javítottuk.

Kérem a Tisztelt Képviselő-testületet, hogy az Alapító Okiratot és az alábbi határozati javaslatot elfogadni szíveskedjen.

**…./2018. (10. 30.) határozat**

Csemő Község Önkormányzatának Képviselő-testülete

a Csemői Nefelejcs Óvoda fenntartójaként a kötelező

bölcsődei ellátás biztosítása érdekében az intézmény

típusát óvoda-bölcsőde típusra változtatja meg mini

bölcsőde működtetése céljából.

Az intézmény Alapító Okiratának módosítását

megtárgyalta és elfogadta. Az Alapító Okirat egységes

szerkezetbe foglalt szövegét e határozat melléklete

tartalmazza.

E határozat elfogadásával egyidejűleg hatályon kívül helyezi az 42/2018. (09. 24.) határozatát.

A törzskönyvi nyilvántartáson való átvezetés elintézé-

sével megbízza a jegyzőt.

Határidő: azonnal.

Felelős: polgármester, jegyző.

Csemő, 2018. október 25.

Dr. Lakos Roland

polgármester