

**Tárgy: Általános iskolai felvételi körzethatár véleményezése**

**E L Ő T E R J E S Z T É S**

**Csemő Község Önkormányzata Képviselő-testületének**

**2018. október 30-án tartandó ülésére**

Tisztelt Képviselő-testület!

A nemzeti köznevelésről szóló 2011. évi CXC. törvény 50. §. (8) – (11) bekezdései és a nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet 24. §. (1) bekezdése szerint a Pest Megyei Kormányhivatal Érdi Járási Hivatala a felvételi körzetek megállapításához minden év október 31-ig beszerzi a települési önkormányzat véleményét, mely tartalmazza a nyilvántartásban szereplő, a településen lakóhellyel, ennek hiányában tartózkodási hellyel rendelkező hátrányos helyzetű, általános iskolába járó gyermekek létszámát intézményi bontásban.

Az Érdi Járási Hivatal a 2018/2019. tanévben a Csemői Ladányi Mihály Általános Iskola felvételi körzetét Csemő község közigazgatási területében határozta meg.

A 2019/2020. tanévre vonatkozóan kell a testület véleménye arról, hogy a meghatározott körzethatár változtatás nélkül elfogadható-e.

A fentiek alapján kérem az alábbi határozati javaslat elfogadását:

**…../2018. (10. 30.) határozat**

**Csemő Község Önkormányzatának Képviselő-testülete elfogadja a Pest Megyei Kormányhivatal Érdi Járási Hivatala által a 2019/2020. tanévre a Csemői Ladányi Mihály Általános Iskola felvételi körzet határaként Csemő község közigazgatási területét a 442 tankötelezettséggel rendelkező, csemői lakóhelyű, illetve az ebből 126 hátrányos helyzetű gyermeklétszámra tekintettel.**

**Az elfogadásról szóló értesítés elküldésével megbízza a polgármestert.**

**Határidő: azonnal.**

**Felelős: polgármester.**

Csemő, 2018. október 25.

Dr. Lakos Roland

polgármester